b'\n_START_ARTICLE_\nSeitsem\xc3\xa4n kuolemansynti\xc3\xa4 (sketsisarja)\n_START_SECTION_\nJohanssonin pojat\n_START_PARAGRAPH_\nKolme miest\xc3\xa4 nousee esiin ja oikeanpuoleinen sanoo: "Ehtoota. Me ollan Johanssoni pojat". Keskimm\xc3\xa4inen jatkaa: "Joo. Me ollaan t\xc3\xa4ss\xc3\xa4 funteerattu sellasta asiaa, et..." Sen j\xc3\xa4lkeen keskimm\xc3\xa4inen kertoo mit\xc3\xa4 he ovat "funteeraneet". Oikeanpuoleinen sanoo: "Sano s\xc3\xa4\xc3\xa4ki Hemmo jottai" tarkoittaen t\xc3\xa4ll\xc3\xa4 ryhm\xc3\xa4n miest\xc3\xa4, joka ei aikaisemmin ole sanonut sanaakaan. T\xc3\xa4m\xc3\xa4 ei kuitenkaan sano mit\xc3\xa4\xc3\xa4n. Keskimm\xc3\xa4inen p\xc3\xa4\xc3\xa4tt\xc3\xa4\xc3\xa4 sketsin sanomalla: "T\xc3\xa4t\xc3\xa4 me ollan Turussa funteerattu niin perkeleesti ja tasaseen." Sketsin juoni s\xc3\xa4ilyy jaksosta toiseen samana. Jokainen jakso alkaa Johanssonin pojat -sketsill\xc3\xa4. Kahdessa viimeisess\xc3\xa4 sketsiss\xc3\xa4 Hemmo sanoo "Heko Heko" ja "En sano".\n_START_SECTION_\nMaunon piilokamera\n_START_PARAGRAPH_\nMarkku Toikan esitt\xc3\xa4m\xc3\xa4 Mauno hekottelee itsekseen kameran edess\xc3\xa4 ja kertoo suunnittelevansa jotain enemm\xc3\xa4n tai v\xc3\xa4hemm\xc3\xa4n hupaisaa piilokameravitsi\xc3\xa4. Osissa j\xc3\xa4yniss\xc3\xa4\xc3\xa4n Mauno yritt\xc3\xa4\xc3\xa4 my\xc3\xb6s puuttua piilokamerallaan yhteiskunnan ep\xc3\xa4kohtiin laihoin tuloksin.\n_START_SECTION_\nTietoiskut\n_START_PARAGRAPH_\nParodioita Yleisradion televisiossa esitetyist\xc3\xa4 Tietoiskuista.\n_START_SECTION_\nRatkaisuja asuntopulaan\n_START_PARAGRAPH_\nAsuntopulaan esitell\xc3\xa4\xc3\xa4n erilaisia "yksi\xc3\xb6it\xc3\xa4", jotka oli rakennettu esimerkiksi pesukonerumpuun, koirankoppiin ja ulkohuussiin. Sketsien suunnittelemisen taustalla oli P\xc3\xa4\xc3\xa4kaupunkiseudulla vallitseva asuntojen saatavuus.\n_START_SECTION_\nKotisuomi tutuksi\n_START_PARAGRAPH_\nSketsiss\xc3\xa4 esitell\xc3\xa4\xc3\xa4n suomalaisia paikkakuntia. Samalla irvaillaan paikkakuntaan tai alueeseen liittyvill\xc3\xa4 stereotypioilla.\n_START_SECTION_\nTanssit\n_START_PARAGRAPH_\nErilaisia tansseja, joissa yleens\xc3\xa4 irvaillaan jotain tunnettua tanssijaa.\n_START_SECTION_\nSatunnainen matkailija\n_START_PARAGRAPH_\n"Satunnainen matkailija" matkustaa ymp\xc3\xa4ri maailmaa kuvaten samalla jonkinlaista dokumenttia eri puolilla maailmaa Eiffel-tornista Amazonille, vaikka mies ilmiselv\xc3\xa4sti reissasi s\xc3\xa4\xc3\xa4litt\xc3\xa4v\xc3\xa4sti koti-Suomen maisemissa. Sketsin lopussa useimmiten matkailija parkuu, ett\xc3\xa4 h\xc3\xa4n joi kaikki rahat Helsinki-Vantaan lentoaseman baarissa. Sketsi on parodiaa Yleisradion Juhani M\xc3\xa4kel\xc3\xa4n matkaohjelmista. M\xc3\xa4kel\xc3\xa4 tosin itse suuttui sketseist\xc3\xa4.\n_START_SECTION_\nYhta h\xc3\xa4ssakk\xc3\xa4\xc3\xa4\n_START_PARAGRAPH_\nHeikki Salomaa kertoo miten joku asia on "yht\xc3\xa4 hass\xc3\xa4kk\xc3\xa4\xc3\xa4". Salomaan mukaan aiheessa on lukuisia ongelmia, mutta joku niist\xc3\xa4 on "ongelmistasi pienin" kunhan vain menettelet tietyll\xc3\xa4 tavalla. Sketsit perustuvat Tampax-tamponin tv-mainokseen.\n_START_SECTION_\nKansalaiset!\n_START_PARAGRAPH_\nErilaisia \xc3\xa4lyvapaita tiedotuksia, julistuksia ja komentoja Suomen kansalle, jotka n\xc3\xa4m\xc3\xa4 hyv\xc3\xa4ksyv\xc3\xa4t hurraten tai alistuen.\n_START_SECTION_\nSeksistudio\n_START_PARAGRAPH_\nSeksistudiosketseiss\xc3\xa4 Mikko Kivinen esitt\xc3\xa4\xc3\xa4 studiois\xc3\xa4nt\xc3\xa4\xc3\xa4, jossa on vieras, joka kertoo jostain seksiin tai seksuaalisuuteen liittyv\xc3\xa4st\xc3\xa4 ongelmasta, jonka j\xc3\xa4lkeen Kivinen ja studioyleis\xc3\xb6 alkavat pilkata vierasta. Kaikkien sketsien idea on sama.\n_START_SECTION_\nSketsiluettelo\n_START_PARAGRAPH_\nJokaisen osan alussa Moni Matti ja Maija p\xc3\xa4\xc3\xa4ll\xc3\xa4 maan -laulu ja lopussa Hip Hop -laulu. Muut musiikkiesitykset on merkitty kursivoidulla tekstill\xc3\xa4.\n_START_SECTION_\nJulkaisut\n_START_PARAGRAPH_\nYle Tallennemyynti julkaisi vuonna 1990 sarjan kirjastotallenteena._NEWLINE_Pan Vision julkaisi sarjan DVD:n\xc3\xa4 elokuussa 2006. DVD sis\xc3\xa4lt\xc3\xa4\xc3\xa4 alkuper\xc3\xa4isten jaksojen lis\xc3\xa4ksi ohjelman "Seven Deadly Sins", joka osallistui Montreux\xe2\x80\x99n Kultainen ruusu-kilpailuun vuonna 1989 sek\xc3\xa4 Tarrant-on-TV -ohjelman vuodelta 1989, jossa Chris Tarrant kommentoi eurooppalaisia viihdeohjelmia._NEWLINE_Sarja l\xc3\xb6ytyy my\xc3\xb6s Lapinlahden Linnut: Ehk\xc3\xa4 kaikki -ker\xc3\xa4ilyboksista.'